Shahadah

Shahāda (arabisk شهادة) er islams trosbekjennelse. Den bekjenner troen på den éne gud Allah og på Muhammed som Allahs profet. Resitering av trosbekjennelsen er en av islams fem søyler. Det å fremsi bekjennelsen høyt foran minst to muslimske vitner regnes som en offisiell erklæring om at man er muslim.

 latinisert arabisk form: Lā 'ilāha 'illā llāha wa Muhammadun rasūlu llāhi.
 norsk: «Det finnes ingen Gud unntatt Allah, og Muhammed er Hans profet».

En variant av denne trosbekjennelsen inngår i adhan – bønneropet som ropes ut før hver av de fem bønnetidene:
 ashadu an la ilaha illa llah (to ganger)
 wa-ashadu anna Muhammada r-rasul Allah (to ganger) 

Trosbekjennelsen står også skrevet på flagget til en rekke muslimske land. Den eldste kjente oversettelse av trosbekjennelsen er en gresk versjon fra al-Walid Is tid, 705–715.

 Forskjeller 
Enkelte Sufi-grupperinger nevner også tidligere profeter nevnt i koranen, blant annet Jesus i trosbekjennelsen.

 Norsk oversettelse 
Det finnes flere oversettelser av trobekjennelsen til norsk:
 Det finnes ingen Gud unntatt Allah, og Muhammad er Hans sendebud.
 Jeg bekjenner at det ikke er noen gud uten Gud og jeg bekjenner at Muhammad er hans profetKværne og Vogt. Religionsleksikon, 2002
 Jeg bevitner at det finnes bare en guddom Allah og jeg bevitner at Muhammad er hans sendebudNora S. Eggen på islam.no  
 Jeg bevitner at det er ingen guddom utenom Allah og at Muhammad er hans sendebud 
 Jeg bevitner at det er ingen guddom utenom Allah og at Muhammad er hans budbringerKaren Armstrong. Historien om Gud. Oversatt av Mikkel B. Tin. 1995
 Allah er den eneste Gud; Mohammad er Allas budbringer/sendebud.http://groups.yahoo.com/group/nordjord/message/1 
 Det er ingen gud foruten Allah og Muhammed er hans Profet.Anne Dessingthon, Tasmin Mujahid. Inn i det ukjente, en bok om islam. NKR, 1992
 Det er ingen annen gud enn Gud! Og Muhammed er hans profet.bip.no

 Referanser 

 Eksterne lenker 


Kategori:Islamsk teologi
Kategori:Islamske bønner